Sinebrychoff (yritys)
Oy Sinebrychoff Ab on suomalainen, Pohjoismaiden vanhin panimo Keravalla, nykyään tanskalaisen Carlsberg-panimokonsernin omistuksessa. Sinebrychoff on Suomen vanhin elintarvikealan yritys ja Suomen kolmanneksi vanhin samalla nimellä toimiva yritys Fiskarsin ja Yliopiston Apteekin jälkeen.
Erisnimi on alkuaan (). Nimen loppuosasta on johdettu yhtiönimen lyhyempi muoto ja tunnetuin tuotemerkki Koff.
Alun perin Viaporissa, nykyisessä Suomenlinnassa pienpanimo ja ravintolatoimintaa harjoittanut Nikolai Sinebrychoff sai vuonna 1819 luvan ostaa Helsingin Hietalahdentorin eteläpuolelta 14 tynnyrinalan eli 7 hehtaarin kokoisen maa-alueen, jonne tehdas sijoitettiin ja osa istutettiin puistoksi.[1] Myöhemmin Sinebrychoff myi osia laajasta teollisuustontistaan asuntotonteiksi, mutta jäljelle jääneelle osalle rakennettiin suuria lisärakennuksia vielä 1960-luvun lopulla[1]. Panimo toimi Hietalahdessa 1990-luvulle saakka, jolloin sen toiminta siirrettiin Keravalle ja loputkin Hietalahden teollisuusalueesta muutettiin asunto- ja toimistotonteiksi. Osa vanhoista tehdasrakennuksista on yhä jäljellä toimistoiksi muutettuina, samoin Bulevardin varrella sijaitseva Sinebrychoff-suvun vanha asuinrakennus, jossa nykyisin toimii Sinebrychoffin taidemuseo.
Carlsberg hankki osakkuuden Sinebrychoffista 1972. Samana vuonna Sinebrychoff hankki omistukseensa Porin Oluttehtaan.
Sinebrychoff siirtyi kokonaan Carlsbergin omistukseen vuonna 1999,[2] jolloin myös The Coca-Cola Companyn tuotteiden valmistus, myynti ja jakelu on kuulunut Suomessa Sinebrychoffille. Porin Oluttehdas suljettiin 2009 ja Karhu-oluen valmistus siirtyi sieltä Keravalle, jossa Karhua oli valmistettu myös jo vuosien ajan.[3]
Koff: erivahvuisia lagereita, vahvasti humaloitu olut, vähäkalorinen olut Karhu: erivahvuisia lagereita Carlsberg, Saku Originaal, Brooklyn Lager, Suomen Olutmestarin Bärliineri, Tuborg, Staropramen, Stella Artois: lagereita Porter, Sinebrychoff Porter: porttereita Nikolai: erilaisia oluita, muiden muassa lager, ale, alkoholiton lager Light Beer: vähäkalorinen lager Garage: maustettuja oluita Jouluolut III: maustettuja oluita Budweiser: lagereita, joissa käytetty ohramaltaan lisäksi riisiä Kilkenny Irish Beer: ale Jakobsen: Jacobsen Bramley Wit, Jacobsen Original Dark Lager Budějovický Budvar: tummia ja vaaleita lagereita Guinness Draught: dry stout Franziskaner, Hoegaarden Witbier: vehnäoluita Grimbergen, Leffe: luostarityylisiä oluita Brooklyn: lager, India pale ale, dinner ale Perinnekalja (vuoteen 2008 asti Perhekalja): kotikalja
Golden Cap: useita eri makuja, vähäsokerisia ja kuivia siidereitä sekä yksi alkoholiton siideri Crowmoor: kuivia ja erityisen kuivia omena- ja päärynäsiidereitä Somersby: omena- ja päärynäsiidereitä sekä marjalla maustettuja siidereitä
Classic: ginipohjaisia long drink -juomia Fresh (vuoteen 2017 asti Kurko): eri makuisia käymisteitse valmistettuja long drink -juomia Garage: limonadi- ja jääteetyyppisiä long drink -juomia
Coca-Cola: kolajuoma Fanta: appelsiinin ja muiden hedelmien makuisia limonadeja Sprite: sitruuna-limelimonadi Smurffi: päärynälimonadi Muumi: metsämansikkalimonadi Dr. Pepper: limonadi alkuperäisellä reseptillä Battery: erimakuisia energiajuomia Powerade: erimakuisia urheilujuomia Hyvää Päivää: erimakuisia virvoitusjuomia, joihin lisätty mm. ravintokuitua, vitamiineja ja hivenaineita Schweppes: Indian Tonic, Bitter Lemon, Ginger Ale, Russchian ja Lemon Fusion Nestea: jäätee
Bonaqua: maustamattomia ja maustettuja kivennäisvesiä Evian-lähdevesi.
* Luokka:Seulonnan keskeiset artikkelit